Държавен вестник, бр. 16, 2019 г., стр. 27

БРОЙ  16	
Д Ъ Р Ж А В Е Н  В Е С Т Н И К 	
СТР.  27  
ски протокол от заседанията на пленума и 
колегиите;
4. организира изпълнението на решенията 
на пленума и колегиите;
5. участва в заседанията на пленума на 
Висшия съдебен съвет и на колегиите, като 
може да представя становища по въпроси от 
дневния ред от неговата компетентност;
6. може да участва в заседанията на посто-
янните комисии при Висшия съдебен съвет 
без право да гласува;
7. организира поддържането на интернет 
страницата на Висшия съдебен съвет.
(4) Главният секретар като работодател на 
служителите от администрацията ръководи, 
координира и контролира функционирането 
на администрацията на Висшия съдебен съ-
вет, при което:
1. назначава, освобождава и командирова 
в страната и в чужбина служителите в адми-
нистрацията на Висшия съдебен съвет;
2. организира и провежда конкурсите, атес-
тирането и повишаването в ранг на съдебните 
служители от администрацията на Висшия 
съдебен съвет съгласно вътрешни правила, 
утвърдени от него;
3. утвърждава със заповед щатното раз-
писание на администрацията на Висшия 
съдебен съвет;
4. утвърждава вътрешни правила за дей-
ностите, осъществявани от администрацията;
5. контролира разходите на администра-
цията на Висшия съдебен съвет;
6. контролира и отговаря за работата с доку-
ментите, за тяхното съхраняване и архивиране 
и за опазването на служебната информация;
7. определя реда за документооборота, 
деловодната и архивната дейност в админи-
страцията;
8. поощрява служители от администраци-
ята на Висшия съдебен съвет с отличие или 
награда за проявени висок професионализъм, 
образцово изпълнение на служебните задъл-
жения и високи нравствени качества;
9. реализира дисциплинарната отговор-
ност на служителите за извършени от тях 
дисциплинарни нарушения;
10. организира обучението на съдебните 
служители и повишаването на тяхната ква-
лификация;
11. отговаря за създаването на условия за 
нормална и ефективна работа на членовете на 
Висшия съдебен съвет и на администрацията;
12. разпределя съобразно функционалната 
компетентност на административните звена 
задачите за изпълнение;
13. осъществява непосредствен контрол 
върху дейността на звено „Финансови кон-
трольори“.
(5) Конкретните задачи за администра-
цията, формулирани от пленума, колегиите, 
комисиите и отделни членове на Висшия 
съдебен съвет, се възлагат на администраци-
ята чрез главния секретар в обем и срокове, 
съгласувани с него.
(6) Главният секретар осъществява мето-
дическо ръководство и контрол по отношение 
на съдебните администратори.
(7) При осъществяването на своите функции 
главният секретар може да:
1. изисква от органите на съдебната власт, 
от централните и териториалните органи на 
изпълнителната власт, органите на местното 
самоуправление, както и от други органи и 
организации, информация и материали, не-
обходими за осъществяване правомощията 
на Висшия съдебен съвет;
2. участва в срещи и комисии с предста-
вители на други органи или организации по 
тяхна покана или по възлагане от Висшия 
съдебен съвет;
3. осъществява контакти с представители на 
органите на съдебната власт, законодателната 
власт, централните и териториалните орга-
ни на изпълнителната власт и органите на 
местното самоуправление, на международни 
органи и организации, както и с граждани.
(8) С решение на пленума на Висшия съде-
бен съвет на главния секретар могат да бъдат 
възложени за изпълнение и други функции.
(9) Главният секретар в изпълнение на 
правомощията си издава правила, разпореж-
дания и заповеди, които са задължителни за 
съдебните служители от администрацията на 
Висшия съдебен съвет.
(10) Главният секретар при отсъствие може 
да делегира свои правомощия на съдебен 
служител от администрацията и да определя 
неговите функции със заповед.
Раздел III
Функции и организация на работата на 
администрацията на Висшия съдебен съвет
Чл. 65. (1) Администрацията на Висшия 
съдебен съвет включва:
1. дирекция „Бюджет и финанси“;
2. дирекция „Управление на собствеността 
на съдебната власт“;
3. дирекция „Правна“;
4. дирекция „Информационни технологии 
и съдебна статистика“;
5. дирекция „Конкурси на магистрати“;
6. дирекция „Атестиране на магистрати“;
7. дирекция „Международна дейност и 
протокол“;
8. дирекция „Човешки ресурси, админи-
стративно и техническо обслужване и кла-
сифицирана информация“.
(2) Като самостоятелни звена в админи-
страцията на Висшия съдебен съвет се струк-
турират звено „Финансови контрольори“, 
сектор „Връзки с обществеността“ и звено 
„Стенографи“.